b"\n_START_ARTICLE_\nBufera\n_START_SECTION_\nCaracter\xc3\xadstiques morfol\xc3\xb2giques\n_START_PARAGRAPH_\n\xc3\x89s un arbust erecte que sol assolir altures superiors a 150\xc2\xa0cm. Igual que el tom\xc3\xa0quet, que \xc3\xa9s de la mateixa fam\xc3\xadlia, la seva flor \xc3\xa9s groga i el seu fruit \xc3\xa9s vermell, en forma de b\xc3\xa0ia.\n_START_SECTION_\nH\xc3\xa0bitat\n_START_PARAGRAPH_\nCreix sobretot a l'\xc3\x8dndia, Pakistan i Sri Lanka, encara que tamb\xc3\xa9 es pot trobar al sud d'Europa, nord-est d'\xc3\x80frica, i a la Macaron\xc3\xa8sia. A la pen\xc3\xadnsula Ib\xc3\xa8rica es troba espor\xc3\xa0dicament al sud i a la zona mediterr\xc3\xa0nia.\n_START_SECTION_\nPropietats\n_START_PARAGRAPH_\nEl nom de l'esp\xc3\xa8cie (Withania somn\xc3\xadfera) al\xc2\xb7ludeix a les propietats sedants de l'arrel de la planta. Tanmateix, el seu \xc3\xbas principal en Ayurveda \xc3\xa9s similar al del ginseng a la medicina xinesa tradicional: funciona com a adapt\xc3\xb2gen. Per aquesta ra\xc3\xb3, a Occident se li d\xc3\xb3na el sobrenom de ginseng indi."